2003/811/EY: Komission päätös, tehty 17 päivänä marraskuuta 2003, suu- ja sorkkataudin diagnosointiin käytettäviä vakioituja vertailuseerumeita koskevasta hankkeesta ja yhteisön rahoitusosuudesta vuodeksi 2003 (tiedoksiannettu numerolla K(2003) 4180)



Virallinen lehti nro L 305 , 22/11/2003 s. 0016 - 0016



Komission päätös, tehty 17 päivänä marraskuuta 2003, suu- ja sorkkataudin diagnosointiin käytettäviä vakioituja vertailuseerumeita koskevasta hankkeesta ja yhteisön rahoitusosuudesta vuodeksi 2003 (tiedoksiannettu numerolla K(2003) 4180) (2003/811/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 20 artiklan, sekä katsoo seuraavaa: (1) Päätöksen 90/424/ETY 19 artiklassa yhteisöä vaaditaan edistämään yhteisön eläinlääkintäalan lainsäädännön toteuttamiseen tarvittavia teknisiä ja tieteellisiä toimia. (2) Yhteisö on vuodesta 1992 lähtien noudattanut ennalta ehkäisevän rokotteen käytön kieltävää tiukkaa politiikkaa suu- ja sorkkataudin yhteydessä. Tämän vuoksi eläimet yhteisön alueella ovat erittäin alttiita suu- ja sorkkataudin aiheuttavalle virusinfektiolle. Joidenkin yhteisön naapureina sijaitsevien tai yhteisön kanssa kauppaa käyvien kolmansien maiden epidemiologisen tilanteen vuoksi on tarpeen säätää toimenpiteistä, joilla mahdollistetaan taudin nopea diagnosointi, hätärokotukset ja rokotettujen eläinten myöhempi testaaminen tartunnan saaneiden karjojen kartoittamiseksi. (3) Serologisten testien varmistamiseksi on tarpeellista kehittää vakioidut vertailuseerumit, joita käytetään suu- ja sorkkatautiviruksen rakenneproteiinien ja muiden kuin rakenneproteiinien vasta-aineiden havaitsemiseksi tehtävissä laboratoriotesteissä. (4) Yhteisön toimenpiteistä suu- ja sorkkataudin torjumiseksi ja direktiivin 92/46/ETY muuttamisesta 29 päivänä syyskuuta 2003 annetulla neuvoston direktiivillä 2003/85/EY kumotaan direktiivi 85/511/ETY sekä päätökset 89/531/ETY ja 91/665/ETY(3); direktiivin mukaan serologinen seuranta taudinpurkauksen jälkeisenä aikana on ennakkoehto taudille alttiisiin lajeihin kuuluvien elävien eläinten ja niistä saatavien tuotteiden kaupalle asetettujen rajoitusten peruuttamiselle. Vakioitujen vertailuseerumien käyttöönotto voi tämän vuoksi osaltaan edistää suu- ja sorkkatautia koskevan yhteisön lainsäädännön toteutumista. (5) Tämän vuoksi olisi varattava tarvittavat määrärahat yhteisön rahoitusosuudelle, joka osoitetaan suu- ja sorkkataudin diagnosointiin käytettävien vakioitujen seerumien ensimmäisen erän tuotantoon, varastointiin ja jakeluun vuonna 2003. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisö rahoittaa hankkeen, joka koskee suu- ja sorkkataudin serologisissa analyyseissä käytettävien vakioitujen vertailuseerumien ensimmäisen erän tuotantoa, varastointia ja jakelua; analyysit koskevat suu- ja sorkkatautiviruksen eri serotyyppien rakenneproteiinien ja muiden kuin rakenneproteiinien vasta-aineiden toteamista suu- ja sorkkataudille alttiilla eläinlajeilla. 2 artikla Edellä 1 artiklassa säädetyt toimenpiteet toteuttaa elin tai laitos, jonka komissio nimeää koordinoimaan laboratorioiden ja laitosten tieteellistä ja teknistä yhteistyötä. 3 artikla Yhteisön rahoituksen enimmäismäärä 1 artiklassa säädettyyn hankkeeseen on 800000 euroa. 4 artikla Tämä päätös on osoitettu kaikille jäsenvaltioille. Tehty Brysselissä 17 päivänä marraskuuta 2003. Komission puolesta David Byrne Komission jäsen (1) EYVL L 224, 18.8.1990, s. 19. (2) EUVL L 122, 16.5.2003, s. 1. (3) Ei vielä julkaistu virallisessa lehdessä.